GiliGold/VAD_KnessetCorpus huggingface dataset:
מירי רגב: קודם כל, מטרת החוק לא מדברת על מה מטרת החוק באמת.
מירי רגב: זה שאתם רוצים לקחת שטח ולבנות 500 יחידות דיור זו לא המטרה, זה אמצעי.
מירי רגב: לטובת מה ה-500 יחידות דירות?
מירי רגב: לטובת וילות?
מירי רגב: לטובת בניית מתחמים לקניות?
מירי רגב: לטובת דיור ציבורי?
מירי רגב: ברור לכולנו שהחוק הזה הוא חוק אגרסיבי.
מירי רגב: הוא אגרסיבי ברמה הזאת שהוא בעצם לוקח אדמות.
מירי רגב: לא שזה רע, מותר למדינה לקחת את אדמותיה לטובת מטרות ציבור.
מירי רגב: זה קורה בכל מדינה מתוקנת, זה יקרה גם במדינת ישראל.
מירי רגב: מהרגע שאני לוקחת אדמות מדינה לטובת נושא ציבורי, אני צריכה להגיד מה הנושא הציבורי שלטובתו אני לוקחת את האדמה.
מירי רגב: גם לתוך חוק הזה, למטרות שלו יכנסו נושאים חברתיים.
מירי רגב: עד שלא נתקדם עם מטרות החוק לא נוכל ללכת לכיוונים האחרים, כי ממטרות החוק אנחנו שואבים את הנגזרת של החוק.
מירי רגב: דיברנו על מתחמים ועל מגדלים להשכרה.
מירי רגב: פעם אחת מוזכרת המילה "השכרה" בחוק.
<תומר רוזנר: בשם של החברה.
מירי רגב: בשם החברה.
מירי רגב: היא לא מוזכרת במטרות החוק.
מירי רגב: מטרות החוק צריכות להיות מאוד ברורות.
מירי רגב: הן אמורות בסופו של דבר להגדיל את היצע הדירות לטובת אותו מעמד או אותו גורם בחברה הישראלית שהבנו שיש שם בעיה.
מירי רגב: זה אומר מעמד הביניים ומטה.
מירי רגב: החוק הזה יצטרך לתת פתרון: 1.
מירי רגב: לדיור הציבורי.
מירי רגב: אמרתי את זה כבר מתחילת דרכי ומתחילת הטיפול שלי בחוק.
מירי רגב: פתרון שני הוא ייתן לדיור להשכרה לטווח ארוך במחיר מפוקח, כי דיור להשכרה כללי נתנו כבר בחוק התכנון והבנייה.
מירי רגב: זה עבר אחרי כל הסיכומים עם שלושת השרים.
מירי רגב: אני שמחה על כך.
מירי רגב: החוק הזה ספציפי ייתן מענה לאותם תחומים שחוק התכנון והבנייה לא נתן מענה.
מירי רגב: בכך הממשלה נותנת מענה כולל בתחומי התכנון, בתחומי השיווק ובתחום אותה כותרת שנקראת "דיור בר השגה".
מירי רגב: דיור בר השגה הוא בעצם היכולת של כל אזרח במדינת ישראל לקנות או לשכור דירה במחיר ראוי והוגן.
<תומר רוזנר: בהישג יד.
מירי רגב: ובהישג יד.
מירי רגב: חסרות בחוק הזה מטרות החוק.
מירי רגב: המנגנונים שנקבעו והאפשרות לסטות מכל תכנית מתאר ארצית בצורה עקיפה כזאת או אחרת היא חסרת תקדים.
מירי רגב: נצטרך לשקול את זה.
מירי רגב: יכול להיות שבדיונים האלה לא נקבל את תשובות הממשלה.
מירי רגב: חסר פה נציג משרד המשפטים.
מירי רגב: הדרך שאתה מכיר אותה, ערן, תהיה כזאת שבמה שאתה יכול לתת לנו תשובה מידית תיתן תשובה מידית.
מירי רגב: במה שתגיד: את הנושא הזה אני צריך עוד לבדוק, אנחנו ניתן לכם את ההזדמנות לדבר על זה, נדבר על זה בינינו ונביא את זה לוועדה.
מירי רגב: אני מזכירה לכם שבתכנון ובנייה היו לנו לפחות 4 דיונים שהיו דיוני השלמות אחרי שסיכמנו עם הממשלה ואחרי שהגענו איתה להבנות.
<תומר רוזנר: יהיו גם דברים נוספים שהוא ייקח בחשבון, את מה שהוא לא נותן תשובות במקום.
מירי רגב: במה שלא נותנים תשובות במקום יהיו דיונים נוספים.
מירי רגב: זה בבחינת הפתיח שלי לסעיפים 1-8.
מירי רגב: סוגית המטרה היא סוגיה מאוד חשובה מבחינתי.
מירי רגב: אנחנו נתחיל בסעיף המטרה.
<אלי רוזנפלד: אנחנו מתחילים לקרוא בהצעת החוק מטעם הממשלה.
מירי רגב: אם ההצעה האדומה מקובלת על הממשלה, אתם מקריאים את ההצעה ואת התוספת האדומה כנוסח מקובל שהממשלה קיבלה את הצעת הוועדה, אם הנוסח האדום לא מקובל על הממשלה, אתם מקריאים את הנוסח של הממשלה, היועץ המשפטי של הוועדה מקריא את הנוסח של הוועדה, ואז אנחנו דנים על נוסח הוועדה מול נוסח הממשלה.
<אלי רוזנפלד: הצעת חוק לקידום הבנייה במתחמים מועדפים לדיור (הוראת שעה), התשע"ד-2014
פרק א': מטרת החוק 1.
פרק א': חוק זה בא לקבוע, כהוראת שעה, הסדרים מיוחדים לתכנון מתחמים מועדפים לדיור ולהסדרת זמינותם.
מירי רגב: מה המטרה?
<ערן ניצן: אני אנסה רגע להתייחס לעיקרון הזה.
<ערן ניצן: יש פה פער, צריך ללבן אותו, אבל אני חושב שהמשפט הראשון הוא המשפט שמייצר את המוטיבציה שלנו לגשת כאן לוועדה ולבקש את הקמת מוסד התכנון.
<ערן ניצן: כולנו חווינו, ראינו בערב החלטה נוספת שקשורה להורדת הריבית.
<ערן ניצן: היא לא צפויה להקל על התמודדות הממשלה עם מחירי הדיור.
<ערן ניצן: הממשלה זקוקה לעוד יחידות דיור מתוכננות .
<ערן ניצן: עלו גם בפני הוועדה המתכננים שטענו על עשרות אלפי יחידות דיור שכבר קיימות היום בשוק ובחסמים כאלה ואחרים לא מתממשות.
<ערן ניצן: אנחנו כופרים באמירה הזאת, משום שחלקן הגדול של היחידות -מי שטוען את הטענה הזאת גם יודע את זה - מצויות על קרקע פרטית.
<ערן ניצן: העובדה היא שלממשלה – אני מצהיר את זה פה בוועדה - יש יכולת מוגבלת למדי לאכוף על בעלי קרקע פרטית לפנות את הקרקע.
<ערן ניצן: דרך אגב, זאת סוגיה לדיון בפני עצמה.
<ערן ניצן: מדובר בעניין מסובך, עם זכויות הקניין - תומר בטח מכיר מצוין - ועם יכולת מוגבלת.
<ערן ניצן: יש מעט מאוד מתחמים מתוכננים וזמינים לשיווק בידי המדינה, בידי משרד השיכון, בידי מינהל מקרקעי ישראל, שהשיווק שלהם בצורה כזאת או אחרת מתעכב.
<ערן ניצן: יש כמה כאלה בגלל חסמים, אבל הם מעטים .
<ערן ניצן: החוק הזה, שזאת הוראה זמנית שתואמת את הפילוסופיה הזאת משום שהיא הוראה זמנית, נועד לעשות מבצע תכנוני כדי למלא חזרה את המדפים.
<ערן ניצן: משברי דיור קורים, הם נעלמים והם יחזרו שוב.
<ערן ניצן: אנחנו חושבים שנכון שהממשלה תהיה מצוידת במלאי מספיק כמו בכל סופר.
<ערן ניצן: צריך שיהיה לה מלאי תכנוני מספיק כדי שתוכל להתרחב.
<ערן ניצן: היושבת-ראש, יש היום מוסדות תכנון שממשיכים לפעול באינטנסיביות וגם יציגו הרבה מאוד מהמלאים העתידיים.
<ערן ניצן: הם פועלים 65 שנה בצורה כזאת או אחרת.
<ערן ניצן: הם מייצרים מלאי תכנוני.
<ערן ניצן: עמדתנו היא שתוספת למוסדות האלה, חיזוק הכוח הזה בדמות הותמ"ל, לא צריכה להפלות אותו בפילוסופיה שלו מכל מוסד תכנון מחוזי, ארצי, ודאי מקומי.
מירי רגב: אתה צודק, לכן בחוק התכנון והבנייה נכנס דיור בר השגה.
מירי רגב: כפי שנכנס דיור בר השגה לתוך תכנון ובנייה, שהוא האב והאם ותכנית העל של כל תכנית "ויפללה" כזאת או אחרת, היא הנותנת בוודאי לגבי חוק ייעודי לתכנון ייעודי של מתחמים ייעודיים של קרקע ציבורית שבהם תהיה מטרה של סוג התכנון.
<ערן ניצן: מכיוון שאנחנו שותפים מלאים לחוק התכנון והבנייה ולתיקונים שנעשו שם, משרד האוצר מוכן לשקול ביחד עם השותפים שלנו את המשמעויות של הפנמת ההוראות שכלולות ב-102 שביצענו במסגרת חוק התכנון והבנייה, עם שלושת האפשרויות של או או או.
מירי רגב: או או או זה וד"לים.
מירי רגב: אם ה"ויפללה" רוצה להחליף את הוד"לים אנחנו מוכנים ללכת איתך לאו או או.
<תומר רוזנר: זאת הוראה קבועה.
<תומר רוזנר: זה משהו אחר.
<ערן ניצן: היא מתווספת אליה.
מירי רגב: אם היא מתווספת עליה היא צריכה להוסיף עליה.
<ערן ניצן: ב-102 יש הוראות ברורות לממשלה לקביעת יעדים לדיור בר השגה.
<ערן ניצן: תקני אותי או תקן אותי, תומר, אם אני טועה.
<ערן ניצן: אין חלוקה ברורה.
<ערן ניצן: אני חושב שגם הוועדה לא הציעה במסגרת התכניות שיאושרו בחוק התכנון והבנייה את סוגי הקניין של הדירות האלו, האם הן להשכרה.
<ערן ניצן: תומר, אני טועה פה?
מירי רגב: בוודאי שכן.
מירי רגב: יש יעדים למינהל מקרקעי ישראל, כשהיעדים צריכים להיות נפרדים.
מירי רגב: יש הנחיה ל-20% דירות קטנות, מה שאתם התנגדתם כל השנים והיום כל הארגונים החברתיים אומרים: מה, זה ברור מאליו.
מירי רגב: אני שמה בצד את הארגונים החברתיים.
מירי רגב: זה הישג מאוד גדול שלנו.
מירי רגב: מפה ממשיכים הלאה.
<תומר רוזנר: צריך לזכור שזאת הוראה קבועה, זה משהו אחר.
מירי רגב: זאת הוראה קבועה.
<ערן ניצן: נדמה לי שאני לא רואה בהערות של הוועדה, כפי שהועברו אלינו, איזה שהוא שעתוק של המנגנונים שנקבעו ב-102.
מירי רגב: עמדת הממשלה ברורה.
מירי רגב: הקראתם את סעיף 1 – מטרת החוק.
מירי רגב: הייעוץ המשפטי של הוועדה יקריא תיכף את מטרות החוק שאנחנו מוסיפים.
מירי רגב: שיהיה ברור לכולם, החוק הזה לא יעבור בוועדת הפנים והגנת הסביבה כל עוד אני היושבת ראש שלה בלי מטרות חברתיות.
מירי רגב: אמרתי אותן בדמות דיור ציבורי, בדמות השכרה לטווח ארוך, אבל יש עוד כמה מטרות.
<תומר רוזנר: אני רוצה להתייחס שנייה לדברים שאמר מר ניצן.
<תומר רוזנר: לגבי המלאי התכנוני אני חושב שחשוב שהוועדה תקבל תמונה כיוון שיש מחלוקת עובדתית בשאלה הזאת.
<תומר רוזנר: חשוב מאוד שהוועדה תקבל תמונה ברורה, הן מטעם הממשלה והן מטעם הטוענים אחרת, לגבי המלאי התכנוני הקיים.
<תומר רוזנר: אני מניח שבידי מינהל התכנון, מינהל מקרקעי ישראל ומשרד השיכון מצויים הנתונים האלה.
<תומר רוזנר: אמירות כלליות לא מספיק.
מירי רגב: אני מבקשת מהנציג של בינת שוורץ, אריאל, שבשבוע הבא בינת שוורץ תגיע לדיון, שלא תודיע לנו ברגע האחרון שהיא לא מגיעה.
מירי רגב: אני לא יודעת מתי הדיון יהיה, כי שבוע הבא אנחנו עסוקים עם ההסתייגויות של תכנון ובנייה.
מירי רגב: בשבוע הבא תהיה הצבעה על תכנון ובנייה.
מירי רגב: ביום חמישי, פחות או יותר, אני אדע כמה הסתייגויות יש.
<תומר רוזנר: ביום שישי.
מירי רגב: ביום שישי.
מירי רגב: אז אני אדע לקבל החלטות לגבי הימים שבהם יהיו ההסתייגויות.
מירי רגב: כרגע ,מבחינתנו, זה ראשון, שני, שלישי מהבוקר עד הלילה הסתייגויות של ועדת תכנון ובנייה.
מירי רגב: יום רביעי הצבעות.
מירי רגב: אנחנו נודיע לכם מתי הדיון.
מירי רגב: בכל מקרה שבינת תבוא עם הצגה של נתונים באופן מלא על המלאי התכנוני הקיים.
<תומר רוזנר: נקודה נוספת שאני רוצה להתייחס בדברים שאמר מר ניצן היא בנושא של האבחנה בין קרקעות פרטיות לקרקעות של המינהל.
<תומר רוזנר: בעיית האכיפה וכפיית הבנייה קיימת כמעט באותה מידה גם בקרקעות פרטיות וגם בקרקע מינהל .
<תומר רוזנר: אנחנו יודעים שבחוזי המינהל קיימת הוראה מזה שנים רבות על כך שהיזם שזוכה במכרזים צריך לבנות את הבנייה תוך 36 חודשים.
<תומר רוזנר: ההוראה הזאת איננה נאכפת.
<תומר רוזנר: אין למינהל כלים, לפי דבריו, לגרום ליזמים שזכו במכרזים של המינהל לקיים את ההתחייבויות שלהם, לכן נוצר מצב שגם קרקעות מינהל משווקות, שלכאורה למינהל יש שליטה עליהן, ברגע שעברו לידי היזמים הופכות להיות אותה בעיה כמו בקרקעות שמכונות פרטיות.
<תומר רוזנר: הטענה היא קצת קשה בהקשר הזה.
<תומר רוזנר: לגבי סעיף המטרה אני אבקש מרוני להקריא את הסעיף.
פרק א: מטרת החוק 1.
פרק א: חוק זה בא לקבוע, כהוראת שעה, הסדרים מיוחדים לתכנון
מטרות אלה: הגדלה מהירה של היצע הדירו למכירה לציבור; יצירת היצע של דירות להשכרה לטווח ארוך; יצירת היצע של דירות להשכרה לטווח ארוך במחיר מופחת; הגדלת מלאי הדירות לדיור ציבורי; יצירת היצע של דירות למכירה במחיר מופחת; יצירת היצע של דירות קטנות.
מטרות אלה: והכל תוך איזון ראוי בין צרכי שימור לצרכי פיתוח ובין שיווק קרקע לשמירה על עתודות קרקע לצרכי ציבור, ובכלל זה השארת עתודות קרקע מספיקות לצרכיה ופיתוחה של המדינה בעתיד, למען הציבור ולמען הדורות הבאים.
<תומר רוזנר: כפי שאמרה יושבת-ראש הוועדה, המגמה שהיא מובילה היא שהחוק חייב לקבוע את המטרות, כשבכללן מטרות חברתיות.
<תומר רוזנר: אנחנו יישמנו את הנחית יושבת-ראש הוועדה בכך שפירטנו את הדברים שמבחינת הוועדה הם המבטאים את המטרות של החוק הזה בשני רבדים.
<תומר רוזנר: הרובד הראשון הוא למה מיועדים המוצרים, כפי שאמרה יושבת ראש הוועדה.
<תומר רוזנר: קודם כל, הגדלה מהירה של היצע הדירות למכירה, כאשר הטענה של מרבית הכלכלנים שעוסקים בנושא היא שהבעיה הגדולה שמביאה לעליית מחירי הדירות הוא חוסר בהיצע של דירות זמינות.
<תומר רוזנר: מעבר לכך מוצע כאן לכלול מוצרים ספציפיים: דירות להשכרה לטווח ארוך, דירות להשכרה לטווח ארוך במחיר מופחת, הגדלת מלאי הדיור הציבורי ודירות קטנות.
<תומר רוזנר: כפי שתיראו בהמשך, יש גם פירוט שהממשלה תצטרך כשהיא מכריזה על מתחם "ויפלללה" לקבוע אחוזים מינימאליים של כל אחד מהמוצרים האלה בתכנית.
<אלי רוזנפלד: זה תיקון שלכם.
<אלי רוזנפלד: זה לא בהצעת החוק הממשלתית.
<תומר רוזנר: זה הרובד הראשון.
<תומר רוזנר: הרובד השני, שהוא לא פחות חשוב, הוא שכיוון שגם לפי הצהרות הממשלה וגם לפי דברים אחרים שפורסמו בנושא הזה אחת המטרות, כפי שעולה גם מהפרק השני של הצעת החוק, היא לבנות בשטחים פתוחים , בין אם בשולי הערים ובין במקומות אחרים, חשוב שהמחוקק יבהיר שהדבר הזה צריך לעשות בצורה מאוזנת, זאת אומרת, שיישמר האיזון בין צורכי הפיתוח, שהם כרגע צרכים לוחצים שצריך להעדיף אותם, ובין צורכי השימור שהם צורכי השימור של שטחים פתוחים – פארקים, ריאות ירוקות לציבור וכו'.
<תומר רוזנר: זה מה שמופיע בסיפא של סעיף המטרה שאנחנו מציעים.
<תומר רוזנר: הוא מגדיר את הצורך באיזון כזה בין השטחים הפתוחים לצורכי הפיתוח.
מירי רגב: זה סעיף 1, סעיף המטרה שאני מבינה שהממשלה מתנגדת לו.
מירי רגב: אני מבקשת התייחסות של הגורמים שנרשמו.
מירי רגב: מעכשיו אין הצבעות.
מירי רגב: הדיון מתנהל בצורה ברורה ומסודרת.
מירי רגב: אני לא מתכוונת לשחק פה משחקים.
מירי רגב: זה לא איזה דיון שנעשה פעם ב..
מירי רגב: זה חוק שאני מתכוונת להביא אותו לאישור כמו שאני רוצה להביא אותו לאישור, קרי שכל מי שרוצה להתייחס יעביר התייחסות בכתב למנהלת הוועדה ויירשם.
מירי רגב: מי שלא נרשם לא מדבר.
מירי רגב: כך אנחנו עובדים.
מירי רגב: לאחר מכן זנדברג.
<ניר אנגרט: לסעיף המטרות בלבד.
מירי רגב: לסעיף 1 בלבד.
<ניר אנגרט: אני אגיד אמירה כללית.
<ניר אנגרט: יש פער מאוד גדול בין המטרות, כפי שמוצגות וכפי שגם הוצגו, לבין הנוסח של החוק.
<ניר אנגרט: ראינו בהערות את הכחול המוסכם ואת ההערות באדום.
<קריאה: לא, זה לא מוסכם.
תמר זנדברג: גם האדום וגם הכחול.
<ניר אנגרט: ראינו בהערות בצבעים השונים הערות שאם הן יתקבלו הן יוכלו לדעתנו לתאום את מטרות החוק כפי שמוצגות פה.
<ניר אנגרט: אנחנו חושבים שלו היו באים עם מתחמים מוגדרים, מקיימים עליהם הליך מהיר דרך המועצה הארצית לבנייה רוויה ובכך מצילים את השטחים הפתוחים מבנייה מפוזרת וצמודת קרקע ונותנים מענה לצרכים החברתיים בשוק הדיור, מצבנו היה מצוין.
<ניר אנגרט: לצערנו, הנוסח של החוק כרגע לא נמצא כאן.
<ניר אנגרט: אנחנו מאוד נשמח שיקבלו את ההערות שכתובות פה, על מנת שיתאם למטרות כפי שמוגדרות.
מירי רגב: חברת הכנסת תמר זנדברג, 3 דקות לסעיף המטרה.
מירי רגב: לאחר מכן, טל צפריר מהחברה להגנת הטבע.
תמר זנדברג: אני חייבת להגיד שכבר אתמול, כשהתקבל אצלנו הנוסח של הייעוץ המשפטי - -
מירי רגב: זה לא הנוסח של הייעוץ המשפטי, זה הנוסח של יושבת-ראש הוועדה.
תמר זנדברג: זה היה המשפט הבא שלי.
תמר זנדברג: כאשר התקבל הנוסח שנכתב על ידי הייעוץ המשפטי ראינו שהוא מבטא את הדברים שלך, יושבת ראש הוועדה, כפי שהוצגו כאן מראש בכל הדיונים המקדימים וגם בדיון הקודם באופן שבעצם ממש יוצק משמעות חדשה לחוק.
תמר זנדברג: זה גם רלוונטי כאן בסעיף המטרה.
תמר זנדברג: הייתי אומרת שאפילו מתוך שלא לשמה זה מביא לשמה.
תמר זנדברג: אני מקווה מאוד שנוכל לקבל את סעיף המטרה כפי שמוצע כאן לפנינו, מפני שאחרת כל הדברים שאמרנו בדיון הקודם על כך שכל הרעיון של הותמ"ל בא לתקוף אך ורק את תחום ההיצע ולהזניח לחלוטין את ההתערבות במחיר עצמו וסוג הדירות - - היו לנו שתי הערות.
תמר זנדברג: אחת, שלא ההיצע הוא הבעיה.
תמר זנדברג: אני מקווה שהן יוצגו כאן בהמשך הדיון.
תמר זנדברג: אם לא, אנחנו נביא במסגרת דיון מהיר שאושר אתמול במליאה, עבודות שנעשו על ההיצע עצמו, על היצע הדירות המתוכננות.
תמר זנדברג: אם יש סיבה או אם יש הצדקה כן להגדיל את ההיצע וכן להתערב בנושא הזה זה רק אם ההיצע יהיה היצע מסוג מסוים.
תמר זנדברג: אם הדבר הזה יובהר בסעיף המטרה ויבוא לידי ביטוי באמצעות מנגנונים עם שיניים בהמשך החוק אנחנו נהיה במקום אחר לגמרי.
תמר זנדברג: במצב כזה אנחנו נוכל להתאחד על חלק מהדברים.
<טל צפריר: אני רוצה להודות לוועדה ולצוות המקצועי על העבודה המאוד יפה ומעמיקה שהם עשו פה בהערות לסעיפי הצעת החוק.
<טל צפריר: אני רוצה להודות אישית ליושבת-ראש הוועדה על הדברים שהיא אמרה ועל העמדה שהיא מביעה, לפיה חוק הותמ"ל הוא חזרה על חוק הוד"ל והוא מיותר.
מירי רגב: לא אמרתי את זה.
<טל צפריר: אם הוא לא מציע מנגנונים אחרים לחוק הוד"ל, אז באמת אין לו מה לעשות כאן.
<טל צפריר: אני רוצה בהודעה כללית לעדכן את הוועדה על כך שהחברה להגנת הטבע יחד עם אדם טבע ודין הגישו היום בבוקר עתירה לבג"ץ כנגד המשך קידומם של הליכי חוק הותמ"ל.
<טל צפריר: הטענה שלנו בבסיס העתירה היא שלא קוים הליך היוועצות עם המועצה הארצית לתכנון ולבנייה כפי שהיה צריך להיות.
<טל צפריר: אמור להיות דיון בבית המשפט העליון.
<טל צפריר: עוד לא קיבלנו תאריך.
<טל צפריר: אנחנו נעדכן את הוועדה בהתאם.
<טל צפריר: שתי הערות קצרות לגבי סעיף המטרה, לגבי הסיפא לסעיף.
<טל צפריר: מאוחר יותר, בגופו של החוק אנחנו נבקש שהסעיף שמדבר על מה היא תכנית מועדפת לדיור יופנה לסעיף המטרה.
<טל צפריר: סעיף המטרה חולש על כל החוק.
<טל צפריר: הפרשנות של החוק צריכה להיות בהתאם לאותה מטרה.
<טל צפריר: צריכות להיות זיקות מעשיות בתוך החוק.
<טל צפריר: כשמקדמים תכנית מועדפת לדיור צריך שהיא תהיה לאור אותן מטרות שנקבעו בתכנית, כולל הסיפא.
<טל צפריר: יש התייחסות מפורשת ליצירת ההיצע של דירות במגוון תמהילים.
<טל צפריר: צריכה להיות גם התייחסות מפורשת לסיפא של הסעיף.
<טל צפריר: נקודה נוספת שאני מבקש שהוועדה תשקול להוסיף בסעיף המטרות וקשורה להיבט הזה היא הניצול של מתחמים להתחדשות עירונית לפני שמנצלים קרקע חדשה לצורכי החוק.
מירי רגב: הוא אומר שלפני שאתה לוקח מתחם והופך אותו למתחם של דיור לאומי, יש הרבה מאוד מתחמים של פינוי ובינוי.
מירי רגב: זה הוצג על ידי המנכ"ל של משרד השיכון והבינוי.
מירי רגב: דיברנו על תפישה חדשה שנקראת בינוי פינוי בינוי.
מירי רגב: כדי למנוע את אותם מצבים של גבעת עמל וכדומה, של אותם אנשים שמפונים מבתיהם ואין להם איפה לגור, שתהיה דירה תמורת דירה.
מירי רגב: הוא אומר: קחו מתחמים כאלה שעדיין לא עשיתם עליהם תכנון, תעודדו, תמריצו את המתחמים האלה לפני.
מירי רגב: יכול להיות שכשמציגים את תמונת מלאי התכנוני הקיים שווה להציג גם את תמונת מלאי המתחמים לפינוי ובינוי - כמה דירות יש, איזה מתחמים, באיזה אזורים, כמה התחלנו לשווק.
מירי רגב: אנחנו מבקשים בסך הכל הצגה של נתונים, לא להציג את התפישה.
מירי רגב: התפישה הוצגה כאן בעבר.
מירי רגב: יהיה דיון נוסף על זה.
מירי רגב: אני רוצה שיציגו כמה מתחמים כאלה יש, כמה דירות כאלו אמורות להיבנות שם.
<צביקה מינץ: לנושא המטרות.
<צביקה מינץ: אנחנו מברכים על השינוי שהוועדה מציעה.
<אסף להב: אנחנו חושבים שצריך להוסיף לעניין המטרות התחדשות עירונית בשכונות המצוקה במדינת ישראל.
<אסף להב: הגשנו הצעה לתיקון לסעיפים.
מירי רגב: והיא?
מירי רגב: אל תביא לי את כל ההצעה.
מירי רגב: מה ההצעה במטרה?
מירי רגב: מה אתה מציע בסעיף המטרה להוסיף כתיקון?
<אסף להב: להוסיף את שכונות העוני במדינת ישראל לחלק הזה.
<אסף להב: יש רשימה - -
מירי רגב: מה אתה מציע לכתוב בסעיף המטרה?
<אסף להב: התחדשות עירונית.
מירי רגב: התחדשות עירונית זו לא מטרה, זה אמצעי.
מירי רגב: כמו שאנחנו הוספנו פה הגדלת מלאי דיור ציבורי, מה אתה מציע לכתוב?
מירי רגב: הציע פה טל שמתחמי פינוי ובינוי יוספו כחלק מהמטרות, זאת אומרת, לקחת את המתחמים האלה כמתחמים ראשונים.
<אסף להב: מה שמוסף היום הוא בסדר.
<אסף להב: יש לנו תיקונים בסעיפים אחרים, שמוסיפים את ההתחדשות העירונית.
מירי רגב: בסעיף הזה אין לך הצעה.
<גיל גן-מור: אנחנו מצטרפים להצעה של הוועדה לגבי סעיף המטרה.
<גיל גן-מור: אני חושב שההערה שנכתבה בצד על כך שצריך להישאר בתחום החקיקה, בתחום התכנוני ולא להשאיר את זה לשלב השיווקי היא הערה מאוד מאוד חשובה.
<גיל גן-מור: יש פה חוק שאנחנו יודעים מה המחירים שנשלם עבור יצירת המתחמים האלה מבחינת הפלישה לשטחים פתוחים, הפיצוי שנצטרך לשלם, הליך התכנון המהיר מעל האכיפה של הרשויות המקומיות וכו'.
<גיל גן-מור: אנחנו עדיין לא יודעים מה הציבור אמור לקבל מהחוק הזה.
<גיל גן-מור: זה מה שאמור סעיף המטרות להבהיר.
<גיל גן-מור: יש פה עניין של חוסר שקיפות בסיסית מצד הממשלה.
<גיל גן-מור: הממשלה הציגה את הצעת החוק הזאת בהקשר של תכנית דיור לאומית.
<גיל גן-מור: היא דיברה על מתחמים להשכרה מוסדית, היא דיברה על כך שיהיה בהם דיור בהישג יד.
<גיל גן-מור: במצע של "יש עתיד" כתוב 5% דיור ציבורי.
<גיל גן-מור: אני חושב שצריך להיות הרבה יותר.
<גיל גן-מור: כל הדברים האלה נעדרים לגמרי מהחוק.
<גיל גן-מור: הממשלה נוהגת פה בחוסר שקיפות.
<גיל גן-מור: היא אומרת: אנחנו נקדם פה מתחמים לבנייה, תנו לנו את האפשרות לתכנן פה את המתחמים האלה.
<גיל גן-מור: תהיה איזו ישיבה ברשות מקרקעי ישראל בה נחליט, בלי שהציבור ידע, מה הכוונה שלנו לעשות עם המתחם הזה.
<גיל גן-מור: אולי ניתן מספר במחיר מופחת וכו'.
<גיל גן-מור: הדבר הזה הוא דבר בלתי שקוף בצורה נוראית.
<גיל גן-מור: אם לממשלה יש איזה שהוא חזון לגבי המתחמים האלה, שתביא את החזון הזה לפה, נדון בו, נדע אותו ונכניס אותו לתוך החוק.
<גיל גן-מור: אי אפשר להשאיר את זה לאיזה שהוא אופק בלתי ידוע, לקבל את ההחלטות האלו - -
מירי רגב: יש לך הערות לסעיף המטרה?
<גיל גן-מור: מה שהוועדה הציעה מקובל עלי.
מירי רגב: יש פה כמה אנשים שנרשמו לזכות דיבור.
מירי רגב: אמרתי בשבוע שעבר, ואני חוזרת ואומרת שאני נותנת היום חד פעמי לאנשים שלא נרשמו לדבר.
מירי רגב: מהדיון הזה אף אחד שלא נרשם מראש, חוץ מהח"כים, לא יתייחס לסעיפים.
מירי רגב: שיהיה ברור וחד משמעי, אחרת אנחנו לא נצא מזה.
מירי רגב: הדיונים יהיו ארוכים.
מירי רגב: גם ככה אני הולכת לעשות דיונים בפגרה.
מירי רגב: אין לי שום כוונה שאנשים שלא מכינים שיעורי בית יבואו לוועדה ואנחנו נצטרך לשלם על זה את המחיר.
מירי רגב: גם כבאות, גם רשות מקרקעי ישראל, גם המכון לרפורמות מבניות, אסף להב - -
<תומר רוזנר: הוא הודיע.
מירי רגב: הוא נרשם לסעיף 2 ו-3.
<תומר רוזנר: הוא שלח.
מירי רגב: אסף להב שלח?
תמר זנדברג: יש סיכוי שהחוק יעבור עד הפגרה?
מירי רגב: החוק לא יעבור עד הפגרה.
מירי רגב: אם חשבת כך, תרגיעי את עצמך.
מירי רגב: יש גבול למה שאני מסוגלת לעשות במהלך - -
נחמן שי: לא נכעס עלייך.
תמר זנדברג: אני מגבה אותך בכך.
מירי רגב: הבא בתור זה חבר הכנסת דב חנין לסעיף המטרה, לאחר מכן ויקי לסעיף המטרה, לאחר מכן אייל רוסו מרשות מקרקעי ישראל.
תמר זנדברג: גברתי היושבת-ראש, היום יש דיון מאוד טעון במליאה.
תמר זנדברג: אני בטוחה שתרצי להשתתף בו, לכן הדיון שלנו אחרי הצהריים בזמן מליאה - -
מירי רגב: אין מה לעשות, היושב-ראש אישר.
מירי רגב: אנחנו נצא.
מירי רגב: אם יגיע התור שלי, מישהו אחר ינהל את הוועדה.
תמר זנדברג: אנחנו רוצים שתהיי במליאה ותקראי קריאות ביניים בזמן שאנחנו נדבר.
דב חנין: עוד עלולים לחשוב שהותמ"לים יותר חשובים מהר הבית.
מירי רגב: אין סיכוי.
מירי רגב: הותמ"ל, כמו שהוא היום, לא יותר חשוב מהר הבית.
מירי רגב: כשהוא יתוקן, על פי מה שאנחנו ממליצים, הוא יהיה חשוב לא פחות מהר הבית.
מירי רגב: כדי להרגיע אותך, איציק, מחר יש לנו בשעה 08:30 דיון על הר הבית בוועדה.
מירי רגב: אתה מוזמן.
נחמן שי: מה שנשאר לעשות זה להחיל את הותמ"ל על הר הבית.
דב חנין: אני התפלאתי קצת על הצחוק שהיה כשחבר הכנסת נחמן שי הציע להחיל את הותמ"ל על הר הבית.
דב חנין: אני רוצה לעדכן את כולכם בכך שהותמ"ל חל על הר הבית.
דב חנין: הוא חל על הר הבית, הוא מאפשר לעשות בהר הבית דברים מאוד מרחיקי לכת בלי שום ייעוץ מקצועי.
דב חנין: אני מציע, גברתי, שתעדכני את השדולה למען ארץ ישראל בדיונים האלה.
דב חנין: אני בטוח שכשהותמ"ל יגיע להר הבית התוצאות יפתיעו את כולם.
מירי רגב: בוא נתחיל עם דיור ציבורי.
מירי רגב: קודם שיהודים בהר הבית יוכלו להתפלל, אחר כך נעבור לדיור בהר הבית.
דב חנין: אני רוצה להתייחס בקצרה לסעיף המטרות.
דב חנין: המנגנון הזה שאנחנו עוסקים בו של הותמ"ל הוא מנגנון מאוד מאוד גרוע וקיצוני.
דב חנין: יש לו מחירים סביבתיים מרחיקי לכת, יש לו מחירים חברתיים קשים, יש לו מחיר קשה של פגיעה בדמוקרטיה, פגיעה ביכולת שלנו, הציבור, להתנגד, להשמיע את עמדתנו, לנהל את ענייננו בצורה דמוקרטית.
דב חנין: יש במנגנון הזה גם פגיעה מאוד קשה במקצועיות של המערכת.
דב חנין: אני רוצה לשאול ביטוי מוצלח של חבר הכנסת זבולון קלפה, שאמר שהמטרה של הותמ"ל להסיר חסמים.
דב חנין: חסמים, אמר חבר הכנסת קלפה, זה ראשי תיבות של חברה, סביבה ומקצועיות.
דב חנין: זה אומר לפגוע בחברה, בסביבה ובמקצועיות.
דב חנין: כשאנחנו רואים חוק כל כך פוגעני אנחנו צריכים לשאול את עצמנו לשם מה, מה הוא הערך החברתי, הציבורי, מה המטרה שלשמה אנחנו כחברה מוכנים לשלם את כל המחירים האלה.
דב חנין: ההצעה של הוועדה לסעיף מטרות מוגדר וראוי היא ניסיון לתת מענה.
דב חנין: אנחנו כבר משלמים מחיר בסביבה, בדמוקרטיה, במקצועיות, לפחות שיהיה ברור מה התועלת שהחוק הזה נותן.
דב חנין: אני חושב שהמטרות, כפי שהוועדה מציעה אותן, הן טובות, נכונות.
דב חנין: אני חושב שהמטרות לא נשארות פה יתומות, הן מגובות במספרים - 20% דיור ציבורי ועוד 30% של מנגנונים שונים.
מירי רגב: חכה לפרק הרלוונטי.
דב חנין: אני אומר שהמטרות הן לא רק הצהרתיות, אלא מגובות בניסיון לייצר דיור ציבורי בהיקף משמעותי.
דב חנין: 20% זה באמת היקף שיש לו משמעות.
דב חנין: עוד 30% מנגנונים שונים של דיור בהישג יד.
יפעת קריב: חבר הכנסת חנין, מאיפה את מביא את האחוזים?
דב חנין: מההמשך.
דב חנין: המספרים האלה חשובים, המטרות האלו חשובות.
דב חנין: אני אומר לך, גברתי יושבת הראש, ולכם, עמיתיי חברי הכנסת, שכשאני קורא את החוק כמו שהובא לכנסת, ברור לי שאיבדו את המטרה.
דב חנין: חברת הכנסת קריב, במצע של "יש עתיד" - -
יפעת קריב: אני שואלת את עצמי, מי איבד את המטרה.
דב חנין: כשהצעתם את העניין הזה של הותמ"ל הצעתם דיור ציבורי בשיעור נמוך של 5%.
דב חנין: זה לא מספיק.
דב חנין: בדרך של החוק הזה לכנסת ההבטחות שהיו במצע שלכם נשארו בצד.
יפעת קריב: ההבטחות, מבחינתנו, זה להביא את החוק הזה.
יפעת קריב: עצם זה שאנחנו מנהלים את הדיון הזה ואנחנו לוחצים - -
דב חנין: אם לא נחדד את המטרות ואת היעדים אנחנו נייצר המון המון נזקים בלי שום תועלות.
<ויקי וענונו: אני רוצה לברך אותך, מירי.
<ויקי וענונו: אני רואה פה את השינוי בחוק.
<ויקי וענונו: אני פונה לממשלה.
<ויקי וענונו: זה משהו שלא קרה המון המון שנים.
<ויקי וענונו: לא בנו דירות.
<ויקי וענונו: אני חושבת שמה שמירי מנסה לקדם זה דבר יפה - 20% לדיור ציבורי, להסתכל על כל האנשים שכרגע אין להם בתים, שיהיה דיור חברתי.
<ויקי וענונו: אני חושבת שאנחנו צרכים לחזק את ידיה של מירי, לתת לה את הכוח שהחוק יעבור כמו שמונח בפנינו.
<ויקי וענונו: זה לגבי המטרות.
<ויקי וענונו: אני רוצה להתייחס לסעיף - -
מירי רגב: עכשיו אנחנו מדברים על המטרות.
<ויקי וענונו: המטרה מבורכת.
<ויקי וענונו: אני מברכת אותך ומחזקת את ידייך.
<ויקי וענונו: ביחד אני מאמינה שנכופף את משרד השיכון.
מירי רגב: את משרד האוצר.
<ויקי וענונו: את משרד האוצר.
<ויקי וענונו: אני מאמינה בך.
<אייל רוסו: אנחנו מברכים על החוק.
<אייל רוסו: אני חושב שהמטרה של החוק היא להאיץ את התכנון, לגרום ליותר שיווקים.
מירי רגב: של מה?
מירי רגב: של וילות?
<אייל רוסו: באופן כללי לקדם את כל יחידות הדיור.
<אייל רוסו: אחרי זה נדבר על מה.
<אייל רוסו: אחת המטרות שצריכה להיות פה זה להאיץ את השיווק והתכנון, מה שלא מופיע פה.
מירי רגב: זאת לא מטרה.
<אייל רוסו: זו לא מטרה לקדם אמצעי שיווקי?
מירי רגב: לא, זו לא מטרה.
מירי רגב: להאיץ תכנון ולהאיץ דיור זו לא מטרה, זה אמצעי.
מירי רגב: כשאתה שואל מה היא המטרה אתה אומר למה, אחר כך אתה אומר איך אתה עושה את זה, האם אתה מאיץ, האם אתה בוחר.
<אייל רוסו: להגדיל את המלאי השיווקי.
מירי רגב: כשתשאל את השאלה למה תגיע למטרה.
מירי רגב: למה אתה מגדיל את המלאי הציבור?
<אייל רוסו: לדיור.
מירי רגב: לאיזה סוג דיור?
מירי רגב: צריך להיות למה למה למה למה, עד שתגיע למצב שאין לך יותר למה ותגיע למטרה.
מירי רגב: אתה הופך את האמצעי עכשיו למטרה.
<אייל רוסו: הכוונה שלי היא להגיד שצריך להיות תמהיל נכון.
<אייל רוסו: זה לא רק האמצעים של דירות קטנות, דיור בר השגה.
<אייל רוסו: בהמשך התמהיל הוא 80% מהן.
<אייל רוסו: זה לא ענייני לעשות כזאת תכנית.
מירי רגב: אתם תקבלו קצת פחות כסף.
<אייל רוסו: לא מדובר על כסף.
מירי רגב: מינהל מקרקעי ישראל יהיה פחות פרה שואבת של הציבור.
מירי רגב: כמעט קראתי לך מינהל מספסרי ישראל.
מירי רגב: נחזור למינהל מקרקעי ישראל.
<אייל רוסו: זה לא עניין של כסף.
מירי רגב: עמדתך היא שעמדת המשרד - -
<אייל רוסו: שילוב.
<אייל רוסו: שיהיה תמהיל נכון.